A Bizottság 260/96/EK rendelete
(1996. február 12.)
a mezőgazdasági átváltási árfolyamok korrigáló szorzótényezőjének eltörlése következtében kiigazított, ECU-ben megadott egyes összegeknek a cukorágazatban 1995. február 1-je előtti rögzítéséről szóló rendeletek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 150/95/EK rendelettel [1] módosított, a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [2] és különösen annak 13. cikkének (1) bekezdésére,
tekintettel a legutóbb az 1101/95/EK rendelettel [3] módosított, a cukorágazatban a piacok közös szervezéséről szóló, 1981. június 30-i 1785/81/EGK tanácsi rendeletre [4] és különösen annak 12. cikkének harmadik albekezdésére,
mivel egyes árak és összegek ECU-ben számított értékét a 3813/92/EGK rendelet 13. cikkének (2) bekezdése alapján a mezőgazdasági átváltási árfolyamok tekintetében 1995. január 31-ig alkalmazott 1,207509-es korrigáló szorzótényező eltörlése hatásainak kiküszöbölése érdekében 1995. február 1-jei hatállyal módosították; mivel az érintett árak és összegek ECU-ben számított új értékét a 3813/92/EGK rendelet 13. cikke (2) bekezdésében és a legutóbb a 2853/95/EK rendelettel [5] módosított, a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [6] 13. cikkének (2) bekezdésében megállapított szabályoknak megfelelően 1995. február 1-jétől állapították meg;
mivel az 1068/93/EGK rendelet 18. cikke (2) bekezdésének megfelelően, a zavarok elkerülése és a közös agrárpolitika alkalmazásának megkönnyítése érdekében, a vonatkozó, az 1995. február 1-jét megelőzően hatályba lépett rendeletekben szereplő árak és összegek ECU-ben megadott értékét meg kell változtatni;
mivel az érintett intézkedések végrehajtásának elősegítése érdekében a cukorágazatban egyes összegek tekintetében az 1068/93/EGK rendelet 18. cikke (1) bekezdésében említett tizedesjegyek számát csökkentő kerekítésről szükséges rendelkezni;
mivel ezért a következő rendeleteket módosítani kell:
1. a legutóbb az 1640/73/EGK rendelettel [7] módosított 2049/69/EGK tanácsi rendelet [8];
2. a legutóbb a 2790/95/EK bizottsági rendelettel [9] módosított 1789/81/EGK tanácsi rendelet [10];
3. az 1254/89/EGK tanácsi rendelet [11];
4. a 784/68/EGK bizottsági rendelet [12];
5. a legutóbb a 3819/85/EGK rendelettel [13] módosított 100/72/EGK bizottsági rendelet [14];
6. a 258/72/EGK bizottsági rendelet [15];
7. az 1920/81/EGK rendelettel [16] módosított 189/77/EGK bizottsági rendelet [17];
8. a 3497/88/EGK rendelettel [18] módosított 2103/77/EGK bizottsági rendelet [19];
9. a legutóbb a 464/91/EGK rendelettel [20] módosított 1729/78/EGK bizottsági rendelet [21];
10. a legutóbb az 1708/84/EGK rendelettel [22] módosított 65/82/EGK bizottsági rendelet [23];
11. az 1713/93/EGK rendelettel [24] módosított 1487/92/EGK bizottsági rendelet [25];
12. az 1713/93/EGK rendelettel módosított 1488/92/EGK bizottsági rendelet [26];
13. az 1714/95/EK rendelettel [27] módosított 2177/92/EGK bizottsági rendelet [28];
14. a 2627/93/EGK bizottsági rendelet [29];
mivel az e rendeletben foglalt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
Az 1995. február 1-jétől alkalmazandó kiigazítás következtében a 3813/92/EGK rendelet 13. cikke (2) bekezdésének és az 1068/93/EGK rendelet 18. cikke (1) bekezdésének alapján a cukorágazatban egyes ECU-ben számított összegek az itt szereplő mellékletben megállapított módon módosulnak.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Rendelkezéseit a melléklet 4. oszlopában megjelölt összegek tekintetében az 1995. február 1-jén vagy azt követően megállapított mezőgazdasági átváltási árfolyam első alkalmazási napjától, az 5. oszlopban megjelölt összegek tekintetében pedig e rendelet hatálybalépésének napjától kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. február 12-én.